สงกรานต์เชียงราย อัญเชิญพระสิงห์ เคลื่อนขบวนแห่รอบเมือง
เมื่อวันที่ 13 เม.ย.2559 ที่หน้าสำนักงานเทศบาลนครเชียงราย นายบุญส่ง เตชะมณีสถิตย์ ผวจ.เชียงราย พล.ต.พิศาล นาคผจญ ผบ.มทบ.37 นายวันชัย จงสุทธนามณี นายกเทศมนตรีนครเชียงราย ร่วมพิธีสวดเจริญพระพุทธมนต์และตักบาตรข้าวสารอาหารแห้งแด่พระภิกษุจำนวน 119 รูป เนื่องในเทศกาลสงกรานต์ปี๋ใหม่เมือง มีประชาชนมารอใส่บาตรกว่า 500 คน ตลอดสองฝั่งถนนธนาลัย ต.เวียง อ.เมืองเชียงราย ความยาวกว่า 300 เมตร ต่อมาเวลา 13.30 น.,นายวันชัย ได้อัญเชิญพระสิงห์จากวัดพระสิงห์เชียงรายขึ้นบุษบก นำขบวนแห่สงกรานต์จากชุมชนต่างๆ จำนวน 16 ขบวน แห่ไปรอบเมืองเชียงรายให้ประชาชนได้สรงน้ำ ก่อนทำพิธีเปิดงานสงกรานต์ประเวณีปี๋ใหม่เมือง ที่หาดเชียงรายริมฝั่งแม่น้ำกก ซึ่งเป็นสถานที่ท่องเที่ยวสำคัญแห่งหนึ่งของ จ.เชียงราย มีการประกวดนพมาศน้อย นพมาศสูงอายุ และนางงามนพมาศ มีประชาชนร่วมงานกว่า 2,000 คน,จากนั้นชาวเชียงรายได้ออกมาเล่นน้ำกันอย่างคึกคักตั้งแต่เวลา 14.00 น.ท่ามกลางอากาศร้อนอบอ้าว ที่ถนนสันโค้งน้อย ชุมชนถนนคนม่วนได้จัดเป็นถนนคนเล่นน้ำ ประชาชนนำรถปิกอัพขนน้ำใส่ถังพลาสติกขนาด 200 ลิตร เข้ามาเล่นสาดน้ำกัน จนเต็มถนนตลอดความยาวกว่า 500 เมตร ที่ถนนพหลโยธินสายในเมือง ชาวบ้านตั้งถังน้ำสายยางรอสาดน้ำยวดยานและคนที่สัญจรไปมาอย่างสนุกสนาน ตลอดถึงถนนสายหลักย่านไนท์บาซาร์มีนักท่องเที่ยวชาวต่างประเทศเข้าร่วม เล่นสงกรานต์สาดน้ำกันอย่างสนุกสนาน โดยบริเวณหน้าร้านค้าร้านอาหารต่างๆ ได้นำถังน้ำเตรียมให้นักท่องเที่ยวเล่นอย่างเต็มที่ ทำให้ถนนหลายสายหนาแน่นไปด้วยประชาชนและนักท่องเที่ยวทั้งชาวไทยและต่างประเทศรถติดกันยาวเหยียด
นายกเทศมนตรีนครเชียงราย อัญเชิญพระสิงห์จากวัดพระสิงห์เชียงรายขึ้นบุษบก นำขบวนแห่สงกรานต์จากชุมชนต่างๆ จำนวน 16 ขบวน แห่ไปรอบเมืองเชียงราย ก่อนทำพิธีเปิดงานสงกรานต์ประเวณีปี๋ใหม่เมืองที่หาดเชียงรายริมฝั่งแม่น้ำกก
นายกเทศมนตรีนครเชียงราย,อัญเชิญพระสิงห์,วัดพระสิงห์เชียงราย,นำขบวนแห่สงกรานต์,ทำพิธีเปิดงานสงกรานต์,เชียงราย,ข่าว,ไทยรัฐ,ไทยรัฐออนไลน์,ข่าวทั่วไทย,สงกรานต์,สงกรานต์ 2559,วันสงกรานต์,เทศกาลสงกรานต์,สงกรานต์ 59,งานสงกรานต์ 59,นางสงกรานต์ 59